JEGYZŐKÖNYV

Délegyháza Község Önkormányzat Polgármesterének 2021. március 29-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

1. **Gyermekorvosi körzet kialakítása (elvi döntés)**
2. **A 2021. évi közbeszerzési terv elfogadása**
3. **Délegyházi Községi Polgárőr Egyesület támogatási kérelme**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**51/2021. (III.29.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy a településen új, önálló gyermekorvosi körzetet kíván létrehozni, lehetőség szerint legkésőbb 2021. szeptember 1. napjától kezdődően.**

**A Képviselő-testület felkéri Polgármesterét és Jegyzőjét, hogy a gyermekorvosi körzet kialakításához kapcsolódó rendelet-tervezetet készítsék elő, és a kapcsolódó dokumentumokkal együtt véleményezés céljából küldjék meg az az Országos Kórházi Főigazgatóság Alapellátásfejlesztési Igazgatósága, és a Szigetszentmiklósi Járási Hivatal Népegészségügyi Osztálya részére.**

**Határidő: 2021. április 15.**

**Felelős: Polgármester, Jegyző**

1. Délegyháza Község Önkormányzatának Polgármestere a második napirendi pont vonatkozásában a következő határozatot hozta:

**52/2021. (III.29.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy elfogadja az Önkormányzat 2021. évi összesített közbeszerzési tervét.**

**Határidő: azonnal**

**Felelős: Polgármester, jegyző**

3. Délegyháza Község Önkormányzatának Polgármestere a harmadik napirendi pont vonatkozásában a következő határozatot hozta:

**53/2021. (III.29.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva elhatározza, hogy a Délegyházi Községi Polgárőr Egyesületet 2021. évre további 200.000,- Ft összeggel támogatja az Egyesület számára az alapvető technikai eszközök beszerzése és a gépkocsi üzemeltetése céljából, a 2021. évi költségvetése terhére.**

**Felelős: Polgármester, Jegyző**

**Határidő: azonnal**

k.m.f.

dr. Riebl Antal dr. Molnár Zsuzsanna

polgármester jegyző